《偈十六首 其四》
宋代·释行瑛

明眼底人被眼碍，悟心底人被心碍。證道底人被道碍，达法底人被法碍。

何谓如此不见道，金屑虽贵，落根成翳。要得高步大方，直须去此四碍。

作者简介：释行瑛，法号广鉴，俗姓毛，桂州（今广西桂林）人。住庐山开先寺。为南岳下十三世，东林照觉总禅师法嗣。《嘉泰普灯录》卷六、《五灯会元》卷一七有传。今录诗十八首。